[ca] Actualment, l'educació emocional dins l'aula està obtenint certa rellevància i popularitat entre les escoles, de manera que es pretén, no només educar amb relació a coneixements teòrics, sinó també educar emocionalment a l'alumnat. Així mateix, permetrem que els estudiants creixin i es desenvolupin enriquint la seva intel·ligència emocional per fer front als diferents reptes que els presenti el futur des d'una mirada reflexiva, empàtica i respectuosa. En aquest projecte s'ha dut a terme una revisió sistemàtica de la literatura, que té per objectiu analitzar com es defineix la regulació emocional, així com les estratègies de millora de la qualitat educativa envers l'educació emocional dins les aules de primària. Per aconseguir-ho, s'han definit al marc teòric aspectes com: educació emocional, regulació emocional i gestió de conflictes a l'aula. D'altra banda, les variables inserides a la base de dades "Web of Science", per trobar les fonts pertinents que permetrien dur a terme aquesta revisió sistemàtica, han estat: "emotional regulation" AND "primary education" AND "students". Un cop obtinguts tots els possibles estudis, es van aplicar uns criteris d'inclusió i exclusió que permetrien delimitar quins serien els més rellevants per cobrir les necessitats d'aquest projecte. Finalment, 10 d'aquests estudis van ser seleccionats, llegits i analitzats per tal de redactar uns resultats que s'ajustessin a la realitat actual de l'educació emocional a les aules. Aquesta revisió sistemàtica representa un punt de partida que pot ser ampliada en un futur per tal d'obtenir una visió més àmplia de les pràctiques docents relacionades amb l'educació emocional dins l'aula.

[en] Emotional education in the classroom is currently gaining some relevance and popularity among schools, so it is intended not only to educate concerning theoretical knowledge but also to educate students emotionally. Likewise, we will allow students to flourish and develop by enriching their emotional intelligence to face the different challenges that the future holds for them from a reflective, empathetic and respectful perspective. In this project, a systematic review of the literature has been carried out with the aim of analysing how emotional regulation is defined, as well as strategies for improving the quality of education towards emotional education in primary school classrooms. To achieve this, aspects such as: emotional education, emotional regulation and conflict management in the classroom have been defined in the theoretical framework. Additionally, the variables inserted in the "Web of Science" database, to find the relevant sources that would allow this systematic review to be carried out, have been: "emotional regulation" AND "primary education" AND "students". Once all the possible studies were obtained, inclusion and exclusion criteria were applied to determine which would be the most relevant to meet the needs of this project. Finally, 10 of these studies were selected, read and analysed to write up results that fit the current reality of emotional education in the classroom. This systematic review represents a starting point that can be expanded in the future to obtain a broader view of teaching practices related to emotional education in the classroom.